Národná rada Slovenskej republiky

## **V. volebné obdobie**

Číslo: CRD-211/2012

**619a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač **619**) v druhom čítaní

Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač **619**)(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 29. februára 2012 č. 845 pridelila vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač **619**) na prerokovanie týmto výborom:

Ústavnoprávnemu výboru NR SR

Výboru NR SR pre financie a rozpočet

Výboru NR SR pre hospodárstvo, výstavbu a dopravu a

Výboru Národnej rady Slovenskej republiky pre obranu a bezpečnosť.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

* Ústavnoprávny výbor Národnej rady Slovenskej republiky o návrhu rokoval  29. februára 2012 a neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov.
* Výbor Národnej rady Slovenskej republiky pre financie a rozpočet o návrhu rokoval 29. februára 2012 a uznesením č. 332 odporučil Národnej rade Slovenskej republiky tento schváliť.
* Výbor Národnej rady Slovenskej republiky pre hospodárstvo, výstavbu a dopravu o návrhu rokoval 29. februára 2012 a uznesením č. 244 odporučil Národnej rade Slovenskej republiky tento schváliť.
* Výbor Národnej rady Slovenskej republiky pre obranu a bezpečnosť o návrhu rokoval 29. februára 2012 a neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov.

**IV.**

Z uznesení výborov Národnej rady Slovenskej republiky pod bodom III tejto správy vyplývajú tieto pozmeňujúce a doplňujúce návrhy:

1. Za čl. I sa vkladá nový článok II, ktorý znie:

„Čl. II

Zákon č. 92/1991 Zb. o podmienkach prevodu majetku štátu na iné osoby v znení zákona č. 92/1992 Zb., zákona č. 264/1992 Zb., ústavného zákona č. 541/1992 Zb., zákona č. 544/1992 Zb., zákona Národnej rady Slovenskej republiky č. 17/1993 Z. z., zákona Národnej rady Slovenskej republiky č. 172/1993 Z. z., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 60/1994 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 244/1994 Z. z., zákona Národnej rady Slovenskej republiky č. 369/1994 Z. z., zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 304/1995 Z. z., nálezu Ústavného súdu Slovenskej republiky č. 4/1996 Z. z., zákona Národnej rady Slovenskej republiky č. 56/1996 Z. z., zákona Národnej rady Slovenskej republiky č. 322/1996 Z. z., nálezu Ústavného súdu Slovenskej republiky č. 352/1996 Z. z., zákona č. 210/1997 Z. z., zákona č. 211/1997 Z. z., nálezu Ústavného súdu Slovenskej republiky č. 221/1998 Z. z., zákona č. 253/1999 Z. z., zákona č. 122/2000 Z. z., zákona č. 441/2000 Z. z., zákona č. 13/2002 Z. z., zákona č. 291/2002 Z. z., zákona č. 292/2002 Z. z., zákona č. 465/2002 Z. z., zákona č. 564/2003 Z. z., zákona č. 359/2004 Z. z., zákona č. 523/2004 Z. z., zákona č. 717/2004 Z. z., zákona č. 595/2006 Z. z., zákona č. 160/2009 Z. z., zákona č. 563/2009 Z. z.,  zákona č. 38/2010 Z. z., zákona č. 153/2011 Z. z. a zákona č. 520/2011 Z. z. sa mení takto:

V § 47h sa číslo „2012“ nahrádza číslom „2013“.“.

Pôvodne ustanovená lehota (do konca roku 2012) na ukončenie možnosti pre fyzické osoby ponúknuť Fondu národného majetku SR bezodplatne cenné papiere bez reálnej hodnoty sa navrhuje predĺžiť o jeden rok. Navrhované predĺženie lehoty vyplýva zo skutočnosti, že v praxi sa ukázalo administratívno-technické zabezpečenie týchto prevodov za nedostatočné (v súčasnosti dostávajú fyzické osoby časenky na vybavenie prevodu nimi vlastnených cenných papierov až na mesiac november t.r.). Predĺženie uvedenej lehoty má byť jedným zo súboru zamýšľaných opatrení, ktoré by mala navrhnúť pracovná skupina zriadená zo zástupcov Fondu národného majetku SR, Centrálneho depozitára SR, a.s., Ministerstva spravodlivosti SR, Ministerstva financií SR a Národnej banky Slovenska. Od uvedenej pracovnej skupiny sa očakávajú návrhy na odstránenie nedostatkov, ktoré sa vyskytli pri praktickej realizácii predmetných prevodov cenných papierov, a to najmä problémy spomínaného nedostatočného administratívno-technického zabezpečenia celého procesu (najmä nedostatok kontaktných miest), časová náročnosť vybavovania a problematika dedičských konaní, kedy cenné papiere neboli zahrnuté do právoplatného rozhodnutia o dedičstve a v mnohých prípadoch ide o novo objavený majetok.

**Výboru NR SR pre financie a rozpočet**

***Gestorský výbor odporúča schváliť***

1. V nadväznosti na navrhované doplnenie nového článku je potrebné primerane upraviť názov zákona a doterajší článok II označiť ako článok III.

**Výboru NR SR pre financie a rozpočet**

***Gestorský výbor odporúča schváliť***

1. V čl. I bode 80. sa slová „1. marca“ nahrádzajú slovami „31. marca“, slová „29. februára“ sa nahrádzajú slovami „30. marca“ a slová „29. februári“ sa nahrádzajú slovami „30. marci“

Posunutím účinnosti sa sleduje zabezpečenie dostatočného časového priestoru na podpísanie návrhu zákona predsedom Národnej rady Slovenskej republiky, predsedníčkou vlády Slovenskej republiky a prezidentom Slovenskej republiky, na uverejnenie v Zbierke zákonov Slovenskej republiky ako aj zabezpečenie dostatočnej legisvakancie.

**Výboru NR SR pre hospodárstvo, výstavbu a rozpočet**

***Gestorský výbor odporúča schváliť***

1. V čl. II sa slová „1. marca“ nahrádzajú slovami „31. marca“.

Posunutím účinnosti sa sleduje zabezpečenie dostatočného časového priestoru na podpísanie návrhu zákona predsedom Národnej rady Slovenskej republiky, predsedníčkou vlády Slovenskej republiky a prezidentom Slovenskej republiky, na uverejnenie v Zbierke zákonov Slovenskej republiky ako aj zabezpečenie dostatočnej legisvakancie.

**Výboru NR SR pre hospodárstvo, výstavbu a rozpočet**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1, 2, 3 a 4 spoločne s odporúčaním s ch v á l i ť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

**s c h v á l i ť.**

Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač **619a**)v druhom čítaní bola schválená uznesením z 29. februára 2012 č. 246.

Týmto uznesením výbor zároveň poveril spravodajcu, aby na schôdzi Národnej rady Slovenskej republiky predniesol spoločnú správu o výsledku prerokovania návrhu vo výboroch Národnej rady Slovenskej republiky.

Bratislava 29. februára 2012

Stanislav **J a n i š, v.r.**

predseda Výboru NR SR pre

hospodárstvo, výstavbu a dopravu